**УКАЗАНИЯ ЗА УЧАСТИЕ**

**1. Предмет на обществената поръчка:**

Извънгаранционно поддържане на товарни автомобили и електрозаваръчни агрегати, собственост на Община Русе и второстепенни разпоредители по списък /Приложение №1/.

 **2. Обект на обществената поръчка:** услуга по смисъла на чл. 3, ал. 1, т. 3 от Закона за обществените поръчки (ЗОП)

 **3. Вид на обществената поръчка:** по реда на чл. 20, ал. 3, т. 2 и чл. 186 от ЗОП

 **4. Технически условия за изпълнение на поръчката:**

1. Да имат пълен цикъл на ремонтни дейности /ремонт двигател, трансмисия, ходова част и ремонт електрозаваръчни агрегати;

2. Време за реакция - 24 /двадесет и четири/ часа при спешни случаи, 3 /три/ работни дни от деня, в който ВЪЗЛОЖИТЕЛЯ е предоставил автомобила и/или електрозаваръчен агрегат в сервизната база и 10 /десет/ работни дни, ако се чака доставка на резервни части от чужбина.

**5. Максимално допустимата стойност на поръчката** възлиза на **69 900 /шестдесет и девет хиляди и деветстотин лева/ лв. без вкл. ДДС**

**6. Срок за изпълнение на поръчката**: 12 /дванадесет/ месеца, считано от датата на подписване на договора.

**7. Гаранционен срок:** Гаранционен срок – по предложение на участника, но **не по-малък от 6 /шест/ месеца** от датата на издаване на фактурата за извършения ремонт.

**8. Срок на валидност на офертите**: **не по-малко от 90 календарни дни.**

 **9. Условия и начин на плащане:** Плащането на дължимото на ИЗПЪЛНИТЕЛЯ възнаграждение ще се извършва по банков път в рамките на 30 /тридесет/ работни дни, след всяка извършена услуга срещу представена оригинална фактура, издадена на ВЪЗЛОЖИТЕЛЯ или негов второстепенен разпоредител, който не е самостоятелно юридическо лице и е ползвател на автомобила и/или електрозаваръчен агрегат от приложения списък. Фактурата да съдържа информация за броя, вида и единичната цена на вложените резервни части и цената на труда и подписването на приемо-предавателен протокол.

**10. Изисквания към участниците. Критерии за подбор:**

**10.1.** Участникът да разполага към момента на сключване на договора със собствена или наета сервизна база, или такава с право на ползване на територията на гр. Русе за извършване на обслужването и ремонта на товарните автомобили и електрозаваръчните агрегати, обект на поръчката,

**10.2.** Участникът да разполага със собствен или нает оборудван сервизен автомобил за ремонт на място.

* *Съответствието с изискванията по т. 9.1. и т. 9.2. се удостоверява с*

*представяне на Декларация за техническо оборудване на разположение на участника, необходимо за изпълнение на поръчката /собствени, наети или на лизинг/ по чл. 64, ал.1, т.9 от ЗОП (Образец № 10), придружен от снимки на сервиза/ите, както и кратко описание на наличното оборудване - машини, технически съоръжения за осъществяването на текущия ремонт и цялостното поддържане на товарните автомобили и електрозаваръчните апарати на ВЪЗЛОЖИТЕЛЯ, предмет на поръчката, както и информация относно собствен или нает оборудван сервизен автомобил за ремонт на място.*

**10.3.** Участникът да разполага с минимум четирима човека, които ще използва при изпълнение на обществената поръчка.

**10.4.** Участникът да разполага с персонал, квалифициран за работа по електрообзавеждане с напрежение до 1 000 V - ІV група.

* *Като доказателство за съответствие с изискванията по т. 9.3. и т. 9.4.*

*участникът представя* ***Списък на персонала, който ще изпълнява поръчката*** *(Образец №9).*

**10.5.** Участникът следва да притежава опит в изпълнението на дейности с предмет и обем идентичен или сходен с този на настоящата обществена поръчка. Участникът трябва да докаже наличието на една изпълнена услуга, идентична или сходна с предмета на поръчката общо за последните 3 години, считано от датата на подаване на офертата.

За *идентични или сходни с предмета на поръчката* се считат услуги, свързани с извънгаранционно поддържане на товарни автомобили и/или електрозаваръчни агрегати.

* *За доказване на това изискване, участниците представят Списък на услугите,*

*които са идентични или сходни на обществената поръчката, с посочване на стойностите, датите и получателите, заедно с доказателство за извършената услуга**(съгласно чл. 64, ал. 1, т. 2 от ЗОП), Образец №11.*

***Забележка:***

Съгласно чл. 65 от ЗОП участниците могат за конкретната поръчка да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност.